Statul a acuzat E.ON că nu a efectuat investiţiile promise în contractul de privatizare a fostei Electrica Moldova şi i-a cerut companiei germane să plătască 33 de milioane de euro. Însă tribunalul comercial de la Paris le-a dat dreptate nemţilor.

Procesul cu E.On este doar una dintre disputele dintre stat şi companiile care au privatizat reţeaua de distribuţie a energiei electrice din România. Cel mai important verdict va fi cel dat în conflictul cu italienii de la Enel, cărora statul le cere despăgubiri de 500 de milioane de euro. Motivul este acelaşi. Nerespectarea contractului de privatizare. Enel a preluat Electrica Muntenia Sud. România este reprezentată la curtea de arbitraj de societatea înfiinţată anul trecut pentru administrarea pachetelor minoritare de acţiuni pe care statul le deţine la companiile de distribuţie.